शहजादी के संवादों ने बांधा, मेहरी के शृंगार रे रिझाया
कहन की करी कटारी रे, मेरे सीने में मारी रे
बीकानेर | उस्तादरमणसा बिस्सा की शहजादी नौटंकी रम्मत में स्यालकोट के राजकुमार द्वारा अपनी भाभी के ताने से तिलमिलाकर शहजादी को ब्याह कर लाने के संवाद दर्शकों को खूब भाए। भाभी के ताने देवर हकुमत आपकी हमसे ना सही जाए, देते से दीजो मती, मुझे नहीं परवाह। ताने के जवाब में फूलसिंह की अपनी भाभी से शहजादी लाने का वादा, कहन की करी कटारी रे, मेरे सीने में मारी रे...हो गई तन में कारी, जब मैं मुंह तुझ दिखाउंगा, लाऊं नौटंकी नारी। सरीखे संवादों को खूब सराहा गया। भाभी से निभाया वादा पूरा कर देवर शहजादी से शादी कर लौट। रात दो बजे खाकी का पात्र मंच पर पहुंचा तो होली हुडदंग भी अपनी चरम पर पहुंच गई। जोशी-जोशण के पात्रों ने देश में महंगाई कम करने, अच्छे जमाने खुशहाली की बात कही। करीब आठ घंटे चली रम्मत में रात 12 बजे मां आशापुरा का मंच पर आगमन हुआ तो पूरा बिस्सों का चौक आशापुरा मां के जयकारों से गूंज उठा।
शहजादीनौटंकी के कलाकार
शहजादीनौटंकी में अतुल्य बिस्सा, कृष्ण कुमार बिस्सा, रामकुमार बिस्सा, विष्णुदत्त बिस्सा, गोविंद गोपाल, मनोजकुमार व्यास, इन्द्र कुमार बिस्सा ने विभिन्न पात्रों की भूमिका निभाई। बलूजी, विष्णु कुमार, भैरुंरतन, सूरज किशोर, बिस्सा, केदार जोशी, सूरज किशोर बिस्सा, प्रेम गहलोत, डीके कल्ला, लूणाराम, विजय कुमार व्यास आदि ने संगीत में भूमिका निभाई।
पलभरमें पहुंचे लंदन अपने ही घर के ये नंदन
अचलेश्वरनवयुवक भायला मंडल की ओर से मंगलवार रात बुधवार सुबह भट्टड़ों के चौक में फागुजी व्यास की रम्मत स्वांग मेहरी का मंचन हुआ। गणेश वंदना, रामदेवजी के ख्याल के साथ राय भवानी की स्तुति के बाद रम्मत परवान चढ़ी तो लोगों ने इस का जमकर आनंद लिया। रम्मत में जहां प्रेम और शृंगार के ख्याल ने दर्शकों को रोमांचित किया वहीं राजनीति पर कटाक्ष वाले चौमासों ने नेताओं की पोल भी खोल कर रख दी। मौज करो मेरे संग प्रीतम कर प्रसन्न अपनी काया.. सरीखे ख्यालों को लोगों ने सराहा तो हर दल में है कितना दलदल..., के माध्यम से राजनीति पर कटाक्ष किया।नोटो पर रोक लगाई, जनता नै लेण लगाई..., से नोटबंदी से हुई परेशानी को उकेरा। पल भर में पहुंचे लंदन, अपने ही घर के ये नंदन..., चौमासे के माध्यम से विजय माल्या पर भी कटाक्ष किया। रम्मत में भायों में है भाईचारा, ऐसा है देश हमारा के माध्यम से साम्प्रदायिक सद्भाव का संदेश भी दिया।
स्वांग महरी के कलाकार
रम्मतमें प्रहलाद व्यास, जतवलाल श्रीमाली, नवल आचार्य, रविशंकर व्यास, गौरव व्यास, भंवर पुरोहित, शिवनारायण पुरोहित, विशाल सेवग, नारायण स्वामी, विश्वनाथ व्यास,सुंदर लाल व्यास, आशोक भादाणी, रूपसिंह राजपूत, राजेन्द्र भादाणी आदि ने विभिन्न पात्र निभाए।
मंगलवार रात दो रम्मतों का मंचन हुआ। बिस्सों चौक में शहजादी नौटंकी रम्मत के संवादों ने आठ घंटे तक होली के रसिकों को बांधे रखा तो वहीं दूसरी ओर भट्टड़ों के चौक में फागुसा व्यास की स्वांग मेहरी रम्मत के ख्यालों ने खूब रिझाया। ऐसे में नगर में होळी रंगत भी परवान चढ़ गई।
बिस्सों के चौक में शहजादी नौटंकी की रम्मत की शुरुआत में माताजी के दर्शन करनेे के लिए पहुंची भीड़।
प्रभुजी संग होली खेलने उमड़े लोग
अपनाघरआश्रम में मंगलवार को फागोत्सव कार्यक्रम में प्रभजी संग होली खेलने बड़ी संख्या में लोग उमड़े। कार्यक्रम में जनप्रतिनिधियों सरकारी महकमों से लेकर हर वर्ग से जुड़े लोग पहुंचे। आश्रम के अध्यक्ष द्वारकाप्रसाद पचीसिया के अनुसार अपना घर में रह रहे लोगों को अपने परिवार की कमी महसूस हो इसीलिए ऐसे कार्यक्रम आयोजित किए जा रहे हैं। कार्यक्रम में बीडी कल्ला, डॉ. राकेश शर्मा, मां माधुरी, देवेन्द्र कस्वां, करण सिंह, हनुमान झंवर, अशोक मूंधड़ा, विनोद गोयल, सुखदेव चायल, जुगल राठी, शिवरतन पुरोहित, श्रीधर शर्मा, सोहनलाल गट्टानी, नरेश मित्तल, लता मूंधड़ा, किरण झंवर, मोनिका पचीसिया, लता दम्माणी, किशन मूंधड़ा, दुर्गा झंवर, प्रिया राठी, रमेश राठी, सुषमा बजाज, गोपीकिशन पेड़ीवाल, आशीष सोलंकी, देवकिशन बजाज, अश्विनी पचीसिया, रघुवीर झंवर, आनंद पेड़ीवाल, गौरव मूधंड़ा, रवि आचार्य, राजकुमार पचीसिया, महेन्द्र आचार्य, किशोर आचार्य आदि शामिल हुए।
होली में आज
{लालाणी-कीकाणीव्यास जाति की गेर दोपहर 1.30 बजे लालाणी व्यासाें के चौक से निकलेगी।
{ लटियाल कला केन्द्र की ओर से उस्ताद जमनादास कल्ला की स्वांग मेहरी रम्मत कीकाणी व्यासों के चौक में होगी।
{ कीकाणी व्यासों के चौक में रात आठ बजे से सांस्कृतिक कार्यक्रम होगा।
{ आदि गणेश भक्त मंडल की ओर से भजन संध्या पुष्प होली का कार्यक्रम।
{ माली समाज महादेव मंदिर बगीची ट्रस्ट की ओर से शिव पार्वती मंदिर गोपेश्वर बस्ती में शाम चार बजे डांडिया मेले का आयोजन
{ रानी बाजार औद्योगिक क्षेत्र स्थित संकट मोचन गणेश मंदिर में फाग उत्सव मनाया जाएगा।
धरणीधर महादेव मंदिर में पांच क्विंटल फूलों से होली, गाए फाग गीत
धरणीधरमहादेव मंदिर में मंगलवार हुए फागोत्सव कार्यक्रम में राधा-कृष्ण धरणीधर महादेव को अजमेर से मंगवाए गए पांच क्विंटल गुलाब के फूलों से होली खेलाई। कार्यक्रम में लक्ष्मीनाथ फाग मंडल की सरस्वती आचार्य पार्टी ने आज ब्रज में होळी रे रसिया..., आज ठाकुरजी सखियों संग खेले होली..सरीखे गीताें की प्रस्तुतियां दी तो सारा परिसर भक्तिमय हो गया। कार्यक्रम में भक्तों ने भगवान के साथ जमकर होली खेली। रामकिशन आचार्य के सान्निध्य में आयोजित इस कार्यक्रम में जितेन्द्र आचार्य, दुर्गाशंकर आचार्य, नरेश आचार्य, आनंद जोशी, डॉ. राजेन्द्र आचार्य, जयकिशन, खुशालचंद व्यास, अनिल आचार्य, सुशील आदि ने शिरकत की। फागोत्सव में लाला प्रसाद वैरागी, आरके सूरदासाणी, मदन मास्टर, चंद्रप्रकाश, आदि ने भी गीतों की प्रस्तुतियां दी। तबदले पर संगत मनोज भादाणी ने दी।
hin_Deva hin_Deva hin_Deva bho_Deva bho_Deva hin_Deva hin_Deva awa_Deva mai_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva